
Κυριακή, 15 Νοεμβρίου 2026

ΔΕΛΤΙΟ ΤΥΠΟΥ
Σύλληψη αλλοδαπού στη Μυτιλήνη – Ημιβύθιση σκάφους στα Νέα Μουδανιά – Μηχανική βλάβη Ι/Φ σκάφους στο Λαύριο – Θάνατος επιβάτη Ε/Γ-Ο/Γ πλοίου στην Ηγουμενίτσα – Διακομιδές ασθενών

	Τις πρωινές ώρες χθες, στελέχη του Γραφείου Ασφαλείας της Λιμενικής Αρχής της Μυτιλήνης, προέβησαν στη σύλληψη ενός 17χρονου αλλοδαπού (υπηκόου Σενεγάλης) για παράβαση του άρθρου 394 του Π.Κ. «Αποδοχή προϊόντων εγκλήματος» και του άρθρου 24 του Ν.5038/2023 «Κατοχή νόμιμων ταξιδιωτικών εγγράφων τρίτου προσώπου». Ειδικότερα, σε έλεγχο που διενεργήθηκε από τα ανωτέρω στελέχη κατά την επιβίβαση σε ένα επιβατηγό – οχηματαγωγό (Ε/Γ-Ο/Γ) πλοίο με προορισμό τη Μύρινα και τη Θεσσαλονίκη, ο 17χρονος κατείχε και επέδειξε ταυτότητα που ανήκε σε τρίτο πρόσωπο. Επιπρόσθετα, μετά από έλεγχο των στοιχείων του στη βάση δεδομένων «SIS RECAST», βρέθηκε το μέτρο «Αντικείμενο με σκοπό την κατάσχεση (κλεμμένο)». Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκε το ανωτέρω έγγραφο, μία συσκευή κινητής τηλεφωνίας και ένα ακτοπλοϊκό εισιτήριο.

	Τις πρωινές ώρες χθες, ενημερώθηκε η Λιμενική Αρχή των Νέων Μουδανιών για την ημιβύθιση ενός σκάφους εντός του αλιευτικού καταφυγίου Νέας Ποτιδαίας του Δήμου Χαλκιδικής. Προανάκριση διενεργείται από το Β’ Λιμενικό Τμήμα των Νέων Μουδανιών του Κεντρικού Λιμεναρχείου Θεσσαλονίκης, κατά παράβαση του Π.Δ. 712/70 (ΦΕΚ Α’ 237) «Περί διοικητικού ελέγχου ναυτικού ατυχήματος». Από το συμβάν δεν διαπιστώθηκε θαλάσσια ρύπανση.

*****

	Τις πρωινές ώρες χθες, ενημερώθηκαν οι Λιμενικές Αρχές του Λαυρίου και της Παλαιάς Φώκαιας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για ακυβερνησία, λόγω μηχανικής βλάβης, ενός ιστιοφόρου (Ι/Φ) σκάφους σημαίας Γερμανίας, με έναν αλλοδαπό επιβαίνοντα (υπήκοο ΗΠΑ), στη θαλάσσια περιοχή 5,6 ν.μ. νοτιοδυτικά ν. Πατρόκλου Σαρωνικού Κόλπου. Στο σημείο μετέβησαν ένα Περιπολικό σκάφος Λ.Σ.-ΕΛ.ΑΚΤ., καθώς και το ταχύπλοο σκάφος «SEA SOS 5» Τ.Λ. 462, με τη συνδρομή του οποίου το Ι/Φ κατέπλευσε με ασφάλεια στο λιμάνι της Βουλιαγμένης. Ακολούθησε έλεγχος στα ναυτιλιακά έγγραφα του σκάφους, κατά τον οποίο διαπιστώθηκε ότι δεν έφερε έγγραφο εθνικότητας. Από το Κεντρικό Λιμεναρχείο Λαυρίου που διενεργεί την προανάκριση, απαγορεύτηκε ο απόπλους του Ι/Φ σκάφους μέχρι την αποκατάσταση της βλάβης και την προσκόμιση σχετικού βεβαιωτικού αξιοπλοΐας.

*****

	Τις βραδινές ώρες χθες, ενημερώθηκε η Λιμενική Αρχή της Ηγουμενίτσας από τον Πλοίαρχο του Ε/Γ-Ο/Γ «EUROPALINK» Σημαίας Ιταλίας, για αδιαθεσία ενός 48χρονου αλλοδαπού επιβαίνοντα (υπηκόου Βουλγαρίας), ενώ το πλοίο εκτελούσε προγραμματισμένο δρομολόγιο από Μπρίντεζι προς Ηγουμενίτσα. Στον 48χρονο παρασχέθηκαν οι πρώτες βοήθειες από τον γιατρό του πλοίου, με αρνητικά αποτελέσματα. Μετά τον κατάπλου του πλοίου στο λιμάνι της Ηγουμενίτσας, ο 48χρονος μεταφέρθηκε χωρίς τις αισθήσεις του με ασθενοφόρο όχημα του ΕΚΑΒ στο Κέντρο Υγείας Ηγουμενίτσας, όπου διαπιστώθηκε ο θάνατός του. Από το Κεντρικό Λιμεναρχείο Ηγουμενίτσας που διενεργεί την προανάκριση, παραγγέλθηκε η διενέργεια νεκροψίας-νεκροτομής στο Πανεπιστημιακό Γενικό Νοσοκομείο Ιωαννίνων. 

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-7χρονου και 15μηνών βρέφους από το λιμάνι του Πισαετού Ιθάκης προς το λιμάνι της Σάμης Κεφαλληνίας, με Περιπολικό σκάφος Λ.Σ.- ΕΛ.ΑΚΤ.,
-87χρονου από το λιμάνι της Αίγινας προς το λιμάνι του Πειραιά. με Περιπολικό σκάφος Λ.Σ.- ΕΛ.ΑΚΤ. και
-71χρονου από το λιμάνι της Ίου προς το λιμάνι της Θήρας με το Ε/Γ-Τ/Ρ «ΣΤΕΛΙΟΣ ΙΙ» Ν.ΠΟΡΤΟ ΧΕΛΙΟΥ 166.

Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
1115963

image3.png




image1.emf
1112958.docx


1112958.docx
[image: ][image: ] (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)





Πέμπτη, 12 Νοεμβρίου 2026



ΔΕΛΤΙΟ ΤΥΠΟΥ

Πτώση οχήματος στη θάλασσα στη Σαμοθράκη – Προσάραξη Ι/Φ σκάφους στο Λαύριο – Διακομιδές ασθενών



Τις πρωινές ώρες χθες, ενημερώθηκε η Λιμενική Αρχή της Σαμοθράκης για πτώση ενός Ι.Χ.Ε. οχήματος στη θαλάσσια περιοχή του λιμένα Καμαριώτισσας της νήσου Σαμοθράκης. Αμέσως, στο σημείο μετέβησαν στελέχη της οικείας Λιμενικής Αρχής, τα οποία εντόπισαν το όχημα εντός της θάλασσας, χωρίς επιβαίνοντες. Στη συνέχεια, το όχημα ανελκύστηκε στην ξηρά με τη συνδρομή γερανοφόρου οχήματος και δύο (02) αυτοδυτών. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.



*****



Τις βραδινές ώρες χθες, ενημερώθηκε η Λιμενική Αρχή του Λαυρίου για περιστατικό προσάραξης ενός ιστιοφόρου (Ι/Φ) σκάφους στην παραλία «ΠΟΥΝΤΑΖΕΖΑ». Αμέσως, στο σημείο μετέβησαν στελέχη Λ.Σ.-ΕΛ.ΑΚΤ. της οικείας Λιμενικής Αρχής, τα οποία εντόπισαν το Ι/Φ σκάφος, σημαίας Τουρκίας προσαραγμένο σε αμμώδη ακτή, με μοναδικό επιβαίνοντα έναν 36χρονο αλλοδαπό (υπήκοο Τουρκίας), καλά στην υγεία του. Στη συνέχεια, στο σημείο μετέβη το ιδιωτικό σκάφος «ΣΗ ΣΟΣ 1» Τ.Λ. 325, με τη συνδρομή του οποίου το Ι/Φ αποκολλήθηκε και οδηγήθηκε στο λιμένα του Λαυρίου, όπου προσέδεσε με ασφάλεια. Από το Κεντρικό Λιμεναρχείο Λαυρίου που διενεργεί την προανάκριση, απαγορεύτηκε ο απόπλους του Ι/Φ σκάφους, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί, ενώ από το συμβάν δεν διαπιστώθηκε θαλάσσια ρύπανση.



*****



Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-54χρονου, από το λιμάνι της Ερεικούσας προς το λιμάνι της Κέρκυρας, με Ναυαγοσωστικό (Ν/Γ) σκάφος Λ.Σ.- ΕΛ.ΑΚΤ. και 

-63χρονης, από το λιμάνι του Πισαετού Ιθάκης προς το λιμάνι της Σάμης Κεφαλληνίας, με Περιπολικό σκάφος Λ.Σ.- ΕΛ.ΑΚΤ..

